F'Lampedusa jidħlu seba' dgħajjes bl-immigranti fi tmien sigħat
Fi tmien sigħat daħlu seba' dgħajjes bl-immigranti fil-gżira Taljana ta' Lampedusa. Total ta' 276 immigrant li jingħaqdu mal-250 oħra li daħlu lbieraħ. In-numru ta' immigranti li hemm fuq din il-gżira issa telgħu għal 1,400. Fost l-immigranti kien hemm persuni Tuneżini u Libjani. Uħud mid-dgħajjew waslu dirett sax-xatt filwaqt li oħrajn ġew salvati mill-Guardia di Finanzia. Intant Matteo Salvini f'reazzjoni għal dan kollu akkuża lill-Gvern li qed jaġevola l-immigrazzjoni klandestina u saħaq li għandha tittieħed azzjoni kontrih.